

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΥΚΑΔΑΣ**

 **Λευκάδα, 29.04.25**

**ΔΕΛΤΙΟ ΤΥΠΟΥ**

**«Επιχείρηση Δήμου Λευκάδας στον καταυλισμό των Ρομά, μαζί με την Αστυνομία και την Κτηματική Υπηρεσία»**

Μεγάλη επιχείρηση του Δήμου Λευκάδας σε συνεργασία με την Αστυνομία, τη Κτηματική Υπηρεσία, τη συνδρομή της δημοτικής αστυνομίας, και της Πυροσβεστικής έγινε σήμερα το πρωί 29/04/2025 στον καταυλισμό των Ρομά στην περιοχή των Αλυκών Λευκάδας.

Παρουσία του **Δημάρχου Λευκάδας κ Ξενοφώντα Βεργίνη** και Αντιδημάρχων του **Αστυνομικού Διευθυντή Ταξίαρχου κ Κωνσταντίνου Σπυρόπουλου**, της **Προϊσταμένης της Κτηματικής Υπηρεσίας κα Ελένη Κατωπόδη**, και υπηρεσιακών παραγόντων του Δήμου Λευκάδας, προέβησαν σε κατεδάφιση των παραπηγμάτων που παράνομα είχαν στήσει οι Ρομά στη περιοχή.

Η επιχείρηση εξελίχθηκε ομαλά και ολοκληρώθηκε σε σύντομη χρονική διάρκεια χωρίς να υπάρξουν επεισόδια και εμπόδια στο έργο των αρχών.

Ο Δήμαρχος Λευκάδας κ Ξενοφών Βεργίνης όπως είχε δεσμευτεί προεκλογικά στους δημότες της Λευκάδας, προέβη σε όλες τις απαραίτητες ενέργειες για αναβάθμιση και ανάδειξη της περιοχής.

Σημειώνεται, ότι η περιοχή προορίζεται για ανέγερση της Μονάδας  Προεπεξεργασίας  Ανακύκλωσης και  Κομποστοποίησης  Απορριμμάτων  (Μ.Ο.Π.Α.Κ), την κατασκευή του Φωτοβολταϊκού πάρκου, την αναβάθμιση του Βιολογικού καθαρισμού σε Τριτοβάθμιου και τη δημιουργία μεγάλου Πάρκου Πρασίνου, προς όφελος όλων των δημοτών της Λευκάδας.

**Από τον Δήμο Λευκάδας**